钦定古今图书集成/历象汇编/庶征典/第186卷 > 王充论衡 > 《赐答张商英上仰山瑞禾表手诏》
## 钦定古今图书集成/历象汇编/庶征典/第186卷 > 王充论衡 > 《赐答张商英上仰山瑞禾表手诏》

宋神宗

御笔：“张商英省所上表，袁州仰山太平兴国禅院园
中产谷一本两茎七穗事，具悉。博原效祥，嘉禾育秀，
和气所感，元贶昭彰，匪耘匪耔以挺生，如坻如京之
将见卿为时柱石，秉国钧衡，召此至和，实惟燮理。忽
披竿牍，曲尽形容。实野充箱，行庆丰年之兆；归美报
上，不忘忠荩之诚。省鉴已还，益深嘉叹。”